Com ha arrencat OHL la sessió de Borsa?
OHL ha arrencat amb números verds la sessió de Borsa d'avui i dues hores després de l'obertura pujava més d'un 3%. Així, ha trencat amb cinc jornades consecutives de fortes pèrdues, en les quals s'ha perdut un 42%. A les 11.05 hores, els títols de la constructora controlada pel Grup Villar Mir remuntava un 3,746%, si es té en compte que els seus títols s'intercanviaven a 2,188 euros per acció. La cotització d'OHL registrava aquest augment després que es desplomés un 24% en la sessió del dimecres, quan Moody's va anunciar una rebaixa de l'avaluació de la companyia que la va situar prop del bo escombraries. Amb la jornada del dimecres, el grup va encadenar cinc sessions de números vermells, en les quals va recular un 42%. Des de començament d'any, la cotització d'OHL acumula una caiguda del 60%.
amb números verds